Kirjoituksissa sanotaan, että meidän on matkattava Jerusalemiin
kolmesti vuodessa.
Matkaamme ylös Jumalan kaupunkiin, Jerusalemiin.
Juhlimaan!
Herra sanoi Israelin lapsille, että heidän tulee viettää 7 juhlaa
vuosittain, mukaan lukien 3 matkaa Jerusalemiin.
Jokainen juhla täyttyisi ainutkertaisesti
Messiaan tulemisessa.
Juhlat Raamatussa - varjoja siitä, mikä on tulossa
Shalom, olemme Gidronin laaksossa Jerusalemissa,
Temppelivuoren puoleisessa laaksossa.
Takana on idänpuoleinen muuri ja itäinen portti.
Siitä portista kuljemme jokainen Kuninkaamme
Jeesuksen kanssa hänen toisen tulemisen yhteydessä.
Ihmiset kulkivat tästä portista monien vuosisatojen ajan.
Erämaasta tullessaan he menivät lehtimajaan itäisen portin kautta,
jotta aurinko jäisi heidän selkänsä taakse.
He eivät halunneet yhtyä egyptiläiseen auringonpalvontaan,
vaan käänsivät selkänsä auringolle mennäkseen palvelemaan Jumalaa.
Palvellessaan Jumalaa he viettivät juhlia.
Nämä juhlat ovat epäilemättä maailman vanhimpia juhlia.
3500 v. sitten Jumala antoi Moosekselle Siinain vuorella
ohjeet niiden viettämisestä.
Millään muulla kansakunnalla ei ole näin pitkiä juhlaperinteitä.
Muista vanhoista juhlaperinteistä, joita edelleen noudatetaan
tulee äkkiseltään mieleeni vain muslimit.
Heidänkin perinteensä juontuu 1200-luvulta.
Muitakin esimerkkejä on, kuten muinaiset roomalaiset,
jotka ovat puolivälissä ensimmäisestä pääsiäisestä.
Lähi-itä on todellakin oikea aarreaitta muinaismuistojen osalta.
Lähi-idässä juutalaiset ovat vanhimpia alkuperäisasukkaita.
Kaikki muut kansat, kuten nykyiset egyptiläiset
ja arabit eivät ole enää pyramidinrakentajia,
nykyiset turkkilaiset ovat muslimeja
eivätkä kuulu enää muinaisen Rooman valtakunnan kirkkoihin.
Muut maat ovat muuttuneet. Palauttamalla juutalaiset Israeliin
Jumala loi alkuperäisen kansansa uudelleen.
He puhuvat samaa kieltä, laulavat samoja virsiä,
rukoilevat samoja rukouksia, palvelevat samaa Jumalaa
ja ennen kaikkea viettävät samoja juhlia.
Tämä oli Jumalan ensimmäinen kohtaaminen juutalaisten kanssa
kokonaisena kansakuntana.
Aikaisemmin hän puhutteli patriarkkoja,
kuten Aabrahamia, Iisakia ja Jaakobia.
Nyt Jumala on tekemisissä koko kansakunnan kanssa,
johon kuuluu 2-3 miljoonaa ihmistä.
Näihin juhliin saisivat kaikki osallistua,
eivät pelkästään muutamat patriarkat.
Juhlat olivat kuvia tulevista tapahtumista.
Tulevan Messiaan kuvaamiseen tarvitaan kymmeniä
tai jopa satojatuhansia sanoja.
Tulemme näkemään, että nämä juhlat ovat selkeitä kuvia hänestä.
Siinain vuorelta tuli uusi kansa, uudet lait,
tietyt ajat uhraamista, jumalanpalvelua ja juhlimista varten.
Herra kehotti viettämään kolmesti vuodessa,
näitä seitsemää juhlaa.
Hän kehotti ihmisiä tulemaan Jerusalemiin,
joten heidän ei kuulunut lähteä maasta.
Salomon sanoo, ettei maasta pidä lähteä ja kysyy :
"Kuinka voisimme laulaa Herran lauluja vieraalla maalla?"
Tänne matkaavat Pyhiinvaeltajat tietävät hyvin,
miksi ei kannata lähteä maasta.
Lento Amerikasta Israeliin on pitkä ja vaivalloinen.
Silloin muistutan heitä siitä, mitä Salomon sanoi.
5.Mooseksen kirjan luvussa 16 Herra puhuu selkeästi ja sanoo:
"Kolmesti vuodessa, happamattoman leivän juhlan,
viikkojuhlan ja lehtimajajuhlan aikana, kaikkien miesten on
kokoonnuttava Herran, Jumalanne kasvojen eteen
siihen paikkaan, jonka hän valitsee.
Kukaan ei saa tulla Herran eteen tyhjin käsin,
vaan jokainen tuokoon lahjan sen mukaan,
miten hänellä on varoja..."
Näitä kolmea juhlakautta, pääsiäistä, viikkojuhlaa ja lehtimajajuhlaa
vietetään keväällä, alkukesästä ja syksyllä.
Nämä ajankohdat ovat Messiaan vaelluksen kohokohtia.
Ne kertovat hänen tarinansa pääsiäisen ristiinnaulitsemisesta
tuhatvuotisen valtakunnan perustamiseen,
joka on lehtimajajuhlan aiheena.
Kesäkausi, jolloin ei ole mitään juhlia,
toukokuun lopusta viikkojuhlan päätyttyä
aina syksyn uudenvuoden- juhlaan saakka, on pitkä.
Kesällä kirkkovuosi etenee
Herran ensimmäisestä adventista toiseen adventtiin.
Jeremias 8:20 sanookin:
"Kesä on mennyt, mutta me emme ole saaneet apua!"
Yksi neljäsosa tai kolmasosa Raamatusta on profetioita,
jotka tekevät siitä erityisen kirjan, Jumalan Sanan.
Raamatussa on tarkkoja profetioita, jotka ovat kaikkien nähtävissä.
3. Moos 23 kerrotaan kaikista näistä 7 juhlasta.
Koska ihmiset eivät osanneet lukea ja opiskella
ja koska kirjat olivat monimutkaisia isoja kääröjä,
ihmiset kokoontuivat yhteen paikkaan
tutkimaan ja opettelemaan niitä pappiensa johdolla.
Tällä tavoin he oppivat nämä seitsemän juhlaa.
Tämä oli tärkeää, koska juhlien viettämisessä esiintyvistä virheistä
oli ankarat seuraamukset.
Esimerkiksi jos ei osallistunut sovituspäivän juhlaan,
katunut ja teki silloin työtä,
oli rangaistuksena kansan keskuudesta poistaminen.
Tämä mainitaan 3. Mooseksen kirjan 23. luvussa.
Kansan keskuudesta hävittäminen on hengellinen rangaistus,
kirkosta erottaminen.
Papilla oli auktoriteetti kertoa tällaisille ihmisille,
että heillä ei ollut enää paluuta temppeliin.
Heidän uhraamisensa ei ollut enää voimallista.
He eivät voisi enää uudelleen päästä osallisiksi pelastuksesta.
He eivät olleet enää valittuja eivätkä juutalaisia.
Se on kamala rangaistus kenelle tahansa.
Tällaista ei kristinuskossa esiinny.
Pastori ei voi sulkea ketään pois kristillisen seurakunnasta.
Ajoittain jokin kristillinen kirkkokunta erottaa jäsenensä kirkosta
mutta se ei ole Raamatun mukaista.
Kukaan ei voi erottaa ihmistä Kristuksen kädestä.
Jeesus sanoi, ettei kukaan voi riistää heitä Isäni kädestä.
Juhlat olivat opasteita Messiaan tuloon saakka.
Tämä on tärkeä seikka.
Joidenkin mielestä on tärkeää pitää kaikki juhlat,
toisten mielestä juhlat ristiinnaulittiin Kristuksen ristillä.
Tunnen pastoreita, jotka suhtautuvat
vihamielisesti juutalaisuuteen.
He eivät halua osallistua pääsiäisenviettoon.
Tämä osoittaa tietämättömyyttä Raamattua kohtaan.
Kol. 2:16 sanotaan, että kukaan ei saa tuomita teitä siitä,
miten noudatatte juhla-aikoja, mitä syötte ja juotte ym.
Sillä ne ovat vain sen varjoa, mikä on tulossa.
Itse asiassa ne olivat Kristuksen kuvia.
Yksi saarnaajistamme sanoi,
että hän pitää perheensä kuvaa matkoilla mukanaan.
Kotona ollessaan hän ei katso valokuvaa vaan perheenjäseniään.
Ennen Kristuksen tuloa ihmiset katsoivat tulevan Messiaan kuvia.
Nyt he katsovat häneen eivätkä juhliin.
Jos ihmiset viettävät pääsiäistä,
Egyptin orjuudesta vapautumisen muistoksi,
he viettävät sitä symbolisena juhlana
Kristuksen sovitustyön täyttymisen muistoksi.
Eksodus merkitsee uskovan ihmisen matkaa elämän läpi.
Tietämättömyys juhlista ei välttämättä ole oikea tapa
eikä myöskään juhlatapojen noudattaminen.
Ne ovat Jumalan lakeja,
joiden noudattamisessa ei ole mitään pahaa.
Jotkut syövät kosher- ruokaa
ja noudattavat kaikkia Vanhan Testamentin opetuksia.
Siitä on ylimääräistä vaivaa,
mutta siitä ei saa mitään ylimääräistä kunniaa.
Mitkään hyvät teot eivät meitä pelasta.
Se on Jumalan lahja, jottei kukaan voisi ylpeillä.
Ihmiset, jotka pitäytyvät lakiin, ovat taipuvaisia ylpeyteen.
He saattavat todeta: "Ettekö vietä tänä vuonna pääsiäistä?
Me kyllä vietämme pukeutumalla juhlavaatteisiin."
Minulle tulee tunne, että he asettuvat yläpuolelleni.
Itse en vietä juhlia, mutta opetan niitä ihmisille,
kuten nytkin tässä kerron teille, että ne ovat kuvia tulevasta.
Juhlat olivat tapa olla kuuliainen.
Samuel puhuu mielenkiintoisesti kuuliaisuudesta:
"Silloin Samuel sanoi:
Haluaako Herra polttouhreja ja teurasuhreja
yhtä hyvin kuin kuuliaisuutta Herran äänelle?
Katso, kuuliaisuus on parempi kuin uhri,
tottelevaisuus parempi kuin oinasten rasva.
Sillä tottelemattomuus on taikuuden syntiä,
ja niskoittelu on valhetta ja kuin kotijumalain palvelusta.
Koska sinä olet hyljännyt Herran sanan,
on myös Hän hyljännyt sinut, etkä sinä enää saa olla kuninkaana."
Profeetta puhuu tässä Saulille.
Perusajatuksena on, että kaikenlainen tapojen
noudattaminen, ei vedä vertoja yksinkertaiselle uskolle.
Modernin juutalaisuuden vikana on,
että se käyttää tämänkaltaisia kirjoituksia
päästäkseen eroon veren uhrista.
Jos kysyy juutalaiselta, uhraako hän jossakin, koska laki vaatii.
Vai pitäytyykö hän lakiin vain osittain vai eikö ollenkaan?
Vastauksena saattaa olla, että Jumala totesi, että
kuuliaisuus on parempi kuin uhri.
Tämä menee hiukan jakeen ulkopuolelle,
mutta joka tapauksessa Jumala haluaa kuuliaisuutta.
Juhlat annettiin kansalle, jotta he oppisivat olemaan kuuliaisia.
Se ei ollut helppoa.
Matkat Jerusalemiin kolmesti vuodessa olivat vaivalloisia.
Aabraham tuli Beershevasta Jerusalemiin ja
se oli 3 päivän matka.
Juhlat annettiin myös tavallaan kieleksi,
jonka avulla palveltiin Jumalaa.
Jokainen juhla oli kielen aakkosten kaltaisia,
kuin opettajia, jotka veivät meitä Messiaan luokse.
Gal. 3. kertoo tästä selkeästi:
"Mutta ennen kuin uskon aika tuli,
me jouduimme olemaan lain vartioimina ja sen vankeina.
Näin laki oli meidän valvojamme Kristuksen tuloon asti,
jotta me sitten tulisimme vanhurskaiksi uskosta.
Nyt uskon ilmestyttyä emme enää ole valvojan alaisia.
Te kaikki olette Jumalan lapsia,
kun uskotte Kristukseen Jeesukseen.
Kaikki te, jotka olette Kristukseen kastettuja,
olette pukeneet Kristuksen yllenne.
Yhdentekevää, oletko juutalainen vai kreikkalainen, orja vai vapaa,
mies vai nainen, sillä Kristuksessa Jeesuksessa te kaikki olette yksi.
Ja jos te kerran olette Kristuksen omia, te olette Aabrahamin
jälkeläisiä ja saatte periä sen, mikä hänelle oli luvattu."
Galatalaiskirjeestä ilmenee, että laki oli opettaja.
Kävimme silloin alakoulua, mutta nyt lukiota tai yliopistoa.
Meidän vastuullamme on uskoa pikemminkin kuin
suorittaa tekoja Herramme edessä.
Olemme Gidronin laaksossa ja takanamme on
Jerusalemin itäinen muuri.
Ihmiset kulkivat tämän itäisen portin kautta vuodesta toiseen.
He tekivät Alliah-matkan.
He nousivat ylös Jerusalemiin viettämään kolmea juhlakautta.
He tekivät näin koko elämänsä. Eräs viisas rabbi sanoi,
että pitkällä aikavälillä tärkeintä juutalaisuudessa
eivät olleet hengelliset huippuhetket
vaan tapojen noudattamisen pitkäjänteisyys.
Juhlat olivat Jumalan antamia.
Niitä kutsuttiin pyhiksi kokouksiksi .
Amerikassa vietetään 4. heinäkuuta itsenäisyyspäivä.
Se on valtion määräämä juhlapäivä.
On myös muita juhlapäiviä,
ne ovat maallisin ja poliittisin perustein vietettäviä juhlapäiviä.
Nämä olivat Jumalan antamia juhlapäiviä.
Haluan painottaa, että islaminusko, joka on korvaava teologia,
on iän perusteella ainoa kilpaileva uskonto juutalaisiin juhliin nähden.
Juutalaiset juhlat ovat raamatullisia juhlia.
Ne ovat myös kristillisiä juhlia, eikä ole olemassa muita kristillisiä juhlia.
Jotkut kirkkokunnat ovat luoneet adventtikalentereita eri juhlineen,
mutta ne ovat ihmisten aikaansaamia juhlia.
Ne juhlat, joista puhun, ovat juutalaisten
ja "adoptoitujen juutalaisten" eli kristittyjen juhlia.
Jumala halusi tavata kansansa ajallaan.
Jumala kohtaa ihmiset ajassa.
Hän tekee sen luomalla aikataulun juhlia varten.
Ennen kalentereita israelilaiset elivät
näiden juhla-aikojen mukaan.
Vuotuista aikataulua seurataan katsomalla kuuta.
Jumala asetti taivaankappaleet osoittamaan vuodenaikoja.
Pääsiäistä vietetään ensimmäisen kuun 14. päivänä (3. Moos.23:5).
Silloin on kevään ensimmäinen täysikuu.
Seuraavana yönä on happamattoman leivän juhla.
Ohrantähkäjuhla on seuraavana sunnuntaina.
Kun lasketaan 50 päivää, on viljankorjuujuhla.
Seuraava juhla on uudenvuodenjuhla,
seitsemännen kuun ensimmäisenä päivänä.
Kymmenen päivää myöhemmin on suuri sovituspäivä.
Ja viisi päivää myöhemmin on lehtimajajuhla.
Tämä kaikki on kirjoitettu 3.Mooseksen kirjan 23. luvussa.
Näistä muodostuu koko vuoden kalenteri.
Silloin voi kohdata Jumalan ajallaan.
Näin ihmiset kohtasivat Jumalan.
Juhlat ovat kuin matkalaisten levähdyspaikkoja
Kristus täytti kaiken.
Hänet ristiinnaulittiin pääsiäisenä,
haudattiin happamattoman leivän päivänä.
Hän nousi kuolleista ohrantähkäjuhlan aikaan,
lähetti Pyhän Hengen viljankorjuujuhlan aikaan.
Sitten on pitkä kesä, jonka jälkeen
hän luultavasti palaa uudenvuodenjuhlan aikaan.
Sanon tämän, vaikka en halua olla ristiriidassa
Jeesuksen paluuta koskevan opinkappaleen kanssa.
Jos hän toimii kuten aiemmin, hän palaa uudenvuodenjuhlana,
jolloin Kristuksen seurakunta temmataan ylös.
Kymmenen päivää myöhemmin suurena sovituspäivänä
hän palaa takaisin toisessa tulemisessa.
Juutalaiset kohottavat katseensa häneen, jonka ovat lävistäneet
ja surevat häntä niin kuin surraan ainoaa poikaa (Sak. 12:10).
Tai kuten Rom. 11:26 sanotaan, että koko Israel on pelastuva
kun Siionista tulee Pelastaja. Hän tulee juuri tänne.
Tästä näkisin hänen toisen tulemisen.
Kysyin eräältä israelilaiselta, mitä hän aikoo tehdä,
kun kuulee Jeesuksen seisovan Öljyvuorella.
Hän sanoi menevänsä Jeesuksen luokse
ja kysyvänsä onko Jeesus ensimmäistä kertaa Israelissa.
Tämä on tietysti vitsi, vähän huono sellainen.
Jeesus perustaisi valtakuntansa lehtimajajuhlan aikaan,
jolloin ilmestysmaja on keskuudessamme.
The Seven Feasts of Israel-kirjasessa on Raamatun perusopetusta,
jota ei opeteta raamattukouluissa. Näitä asioita ei vaan opeteta.
Käytössä oli kaksi kalenteria,
maallinen ja uskonnollinen kalenteri.
Juutalaisilla oli myös maallisia juhlapyhiä kuten Hanukka
ja Purim ja Esterin-juhla jne, joten heilläkin oli 2 kalenteria.
Meillä uskovillakin on kaksi kalenteria.
Synnyimme tiettynä kalenteripäivänä,
mutta synnyimme uudelleen tiettynä toisena päivänä.
Kukaan ei ole kristitty syntyessään.
Sain kirjeen, jossa sanottiin: "synnyin kristityksi".
Näin ei ole. Ihmisen on täytynyt tulla baptistiksi tai kristityksi.
Joka vuosi on kaksi sadetta, keväällä ja syksyllä.
Aivan kuten on Herran kaksi tulemista.
Hoosea puhuu tästä osuvasti:
"Vain päivä tai kaksi, ja hän virvoittaa meidät,
kolmantena päivänä hän nostaa meidät ylös,
ja niin me saamme elää ja palvella häntä.
Ottakaamme opiksemme, pyrkikäämme tuntemaan Herra!
Hän tulee, se on varmaa kuin aamunkoitto.
Hän tulee kuin sade, kuin kevätsade, joka kastelee maan."
Hoosea puhuu kahdesta sateesta, kahdesta vuodenajasta,
kahdesta kalenterista, syntymästä ja uudelleensyntymisestä.
Eli juhlat ovat ihmisten tapaamisia Jumalan kanssa.
Jokainen juhla on varjo tulevista tapahtumista.
Opetan näitä seitsemää juhlaa, mutta en itse noudata niitä.
Tästä asiasta keskustellaan paljon.
Kuitenkin Uudessa Testamentissa, Kolossalaiskirjeen 2:16 sanoo:
Kukaan ei siis saa tuomita teitä siitä, mitä syötte tai juotte
tai miten noudatatte juhla-aikoja ja uudenkuun ja sapatin päiviä.
Ne ovat vain sen varjoja, mikä on tulossa;
todellista on Kristuksen ruumis.
Sen jälkeen kun uskomme Messiaaseen,
emme enää katso hänen kuvaansa,
mitä juhlat ovat tai mitä sapatti merkitsee.
Juhlien noudattaminen ei ole enää tärkeää.
Voit noudattaa niitä, eikä siitä ole haittaa.
Mutta se ei ole voimallista uudessa liitossa.
Ystäväni Dan Hendrciks ei usko Jeesukseen Messiaana.
Hän on ortodoksijuutalainen, joka noudattaa juhla-aikoja.
Kysyin häneltä siitä.
Aluksi on pääsiäinen.
Kädessäsi on happamatonta leipää lautasella.
Pääsiäisen symboli on happamaton leipä,
joka leivotaan yhä samalla tavalla kuin aikoinaan Egyptissä.
Silloin ei ollut aikaa hapattaa leipää.
Sen vuoksi se oli nautittava ennen kohoamista.
Leipä näyttää tällaiselta ja se on nimeltään matsa.
Happamattoman leivän juhla kestää jonkin aikaa,
ja sitten tulee ohrantähkäjuhla, joka ...
Se lasketaan pääsiäisen alusta: 49 päivää ja 50.päivänä juhlimme
lain antamista tai viikkojuhlaa. Seitsemän viikkoa kului.
Mooses meni Siinain vuorelle ja sai lain Jumalalta.
Näiden lakien mukaan juutalaiset ovat eläneet vuosituhansia.
Se on myöskin viljankorjuun aikaa,
erityisesti vehnä kypsyy Israelissa tuolloin.
Nykyäänkin uskovat maanviljelijät antavat uhrin sadostaan papille.
He tuovat uhrin kirjaimellisesti?
Kyllä, he tuovat uhrin papille tai sitten he antavat rahalahjoituksen.
Sitten on pitkä kesä, jolloin ei ole lainkaan juhlia,
lukuun ottamatta joitakin kansallisia juhlapäiviä.
Sitten tulee Rosha Shana.
Rosha Shana tai kirjaimellisesti vuoden alku.
Silloin muistamme sitä, miten olemme luotuja olentoja.
Sitä kutsutaan myöskin torveen puhaltamisen juhlaksi.
Torvi viittaa tällaiseen ääni- tehosteeseen, pässin sarveen.
Pappi puhalsi siihen juhlan aikana.
Rasha Shana johdattaa Yom Kippur -katumusjuhlaan,
suureen sovintopäivään, jolloin kadumme syntejämme
Jumalaa ja hänen lakejaan vastaan.
Tämä suuri sovituspäivä on tärkeä päivä.
Kaikkein liberaaleimmat juutalaisetkin viettävät sitä.
Sinä päivänä Hank Greenberg ei suostunut pelaamaan .
Sandy Koufax ei suostunut syöttämään.
Amerikanjuutalaiset eivät välttämättä vietä muita juhlia,
mutta menevät kyllä synagoogaan katumaan.
Raamatussa sanotaan useassa kohdassa,
että vaikka syntinne olisivat veriruskeat, katumuksen kautta
ne pestään villan valkoisiksi. Suurena sovituspäivänä
Jumala antaa anteeksi häntä vastaan tehdyt synnit.
Kerro seuraavaksi lehtimajajuhlasta.
Lehtimajajuhlaa tai telttojen juhlaa
vietetään 40-vuotisen erämaavaelluksen muistoksi.
Vaelluksen aikana asuttiin pienissä majoissa,
jotka rakennettiin saatavilla olleista materiaaleista.
Nämä majat rakennetaan itse. Ne ovat tilapäisiä asumuksia,
joiden katon läpi voi nähdä tähtiä.
Monet syövät ateriansa tai opiskelevat siellä.
Monet myös nukkuvat majoissa ennen juhlakauden alkua.
Kerro seuraavaksi Hanukka-juhlasta.
Valon juhlaa vietetään
kreikkalaisista saavutetun voiton muistoksi.
Valon ihme, jota riitti 8 päiväksi, vaikka öljyä oli vain 1 päiväksi.
Sytyttämällä kynttilän kullekin kahdeksalle päivälle
palautamme mieliin Jumalan meille suoman voiton,
sekä temppelin puhdistamisen
sen jälkeen kun kreikkalaiset olivat sen häpäisseet.
Entä Purim-juhla. Sinulla on mukanasi erikoinen palvontaesine.
Purim-juhlan aikana luemme Esterin kirjan tapahtumista.
Aina kun mainitsemme ilkeän Hamanin nimen,
lapsilla on käsissään tällaiset esineet.
Tämä on vain yksi esimerkki, näitä on olemassa monenlaisia.
Aina kun ilkeän Hamanin nimi mainitaan,
lapset rämistelevät näillä niin, että ilkeän Hamanin nimeä ei kuule.
Räminällä poistetaan mielistä hänen nimensä.
Tehokas ääni siitä lähtee... Sinä noudatat siis kaikkia näitä juhlia.
Kyllä. Tosijuutalaiset noudattavat ehdottomasti näitä juhlia.
Dan, kiitos haastattelusta.
On kahdenlaisia ihmisiä,
jotka tarvitsevat tietoja raamatullisista juhlista:
on juutalaisia, jotka eivät ole kristittyjä.
Monilla juutalaisilla on asiat sekaisin.
Dan kertoi, mitä juhlissa tehdään,
mutta hän erehtyi ohrantähkäjuhlan ajankohdasta.
Ne ovat muotoseikkoja, jotka käydään läpi tässä ohjelmasarjassa.
Ihmisten pitäisi lukea 3. Moos. 23.
pikemminkin kuin suudella ja kumartaa Tooraa.
Ei pelkästään kuunnella tekstejä laulettavan,
vaan ottaa selvää, mitä niissä sanotaan.
Juhlia ei opi eikä niiden merkitystä ymmärrä,
ellei osaa sijoittaa niitä oikeisiin ajankohtiin.
Tai jos lisää niihin jotain ylimääräistä.
Viikkojuhlaan ei esimerkiksi liity lain antaminen.
Jossain vaiheessa kuitenkin päätettiin, että silloin
muistellaan sitä, kun Jumala antoi Moosekselle lain Siinain vuorella.
Kirjoituksissa näin ei kerrota.
Kristityillä ei näytä olevan tieto näistä juhlista ollenkaan.
Jeesus noudatti kaikkia näitä. Ne olivat tärkeitä.
Ymmärrämme ehtoollisen kuuluvan tärkeänä osana pääsiäiseen.
Muilta osin pääsiäisjuhlan paljastuminen on kristityille
hämmentävä kokemus.
On vielä kuusi muutakin yhtä merkittävää juhlaa.
Luulisi kristittyjen tietävän edes jotakin uudenvuodenjuhlasta,
jolloin on odotettavissa seurakunnan tempaaminen ylös.
Tai ohrantähkäjuhla, jolloin seurakunta perustettiin,
mutta kristityt tuskin huomaavat sitä.
Näitä asioita voi opiskella "The Seven Feasts of Israel "-kirjasta.
Pääsiäinen on tärkeä juhla
ja siitä kerrotaan kirjassa "The Miracle of Passover."
Kirjasarjan kolmas kirja on nimeltään "A Christian Love Story",
joka kertoo juutalaisista häistä ja liittyy taivaallisen kuningaskunnan
perustamiseen. Nämä kolme kirjaa ovat parhaita kirjoja,
joita meillä on koskaan ollut tarjolla.
Niitä on lähetetty satoja tuhansia.
Tilaa oma juhlapakettisi, nämä kolme kirjaa.
Lähetä nimesi ja osoitteesi, saat kuvastomme ilmaiseksi.
Lahjat ovat todella mukavia ja ne auttavat jaksamaan.
Shalom Jerusalem! Rukoilkaa Jerusalemin rauhan puolesta!
Suomennos: Leena Ettilä